Nafarroako Parlamentuko Mahaiak, 2020ko apirilaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, jakiteko ea Pizgarri Berdeko Planik eginen al den osasun-krisitik irteteko.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko apirilaren 27an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Mikel Buil García jaunak, Legebiltzarreko Erregelamenduan xedatuaren babesean, honako galdera hau aurkezten du, Landa Garapeneko eta Ingurumeneko kontseilariak hurrengo Osoko Bilkuran ahoz erantzun dezan:

Covid-19aren inpaktua gainditzeko pizgarri ekonomikoen estrategietan uztartu egiten dira puntako teknologietan inbertitzea eta herrilanak, baina ez dira aipatzen bestelako ekimen batzuk; esate baterako, energia berriztagarriak edo bestelako programa jasangarri batzuk.

Orain dagokiguna da mahai gainean jartzea Pizgarri Berdeko Plan bat proposatzeko eta onesteko legegintza-lan bat eta eztabaida politiko bat, ekonomia berreraikitzen den bitartean lana sortuko duena eta klima-larrialdiari aurre eginen diona.

Beste autonomia erkidego batzuetan ingurumenaren arloko araudia modu basatian eraisten ari direlako adibideen olatua ikusita, Pizgarri Berdeko Planik eginen al da osasun-krisitik irteteko?

Iruñean, 2020ko apirilaren 26an

Foru parlamentaria: Mikel Buil García